open-index/open-wikipedia-markdown huggingface dataset:
Tour de France 1905

**Tour de France 1905** var det tredje utgaven av Tour de France og ble avholdt fra 9. til 30. juli. Rittet ble organisert av L'Auti. Rittet ble vunnet av franskmannen Louis Trousselier, han vant første etappe og beholdt ledelsen derifra og inn til finalen i Paris. Han vant i tillegg 5 etappeseiere. Hippolyte Aucouturier (3) og Jean-Baptiste Dortignacq (3) vant de resterende etappene. Det var 24/60 startende som fullførte noe som var en økning på 9 ryttere siden 1904. 

## Endringer fra 1904
Etter mange diskvalifiseringer (inkludert de 4 første i mål) ble det gjort flere større endringer. Fjorårsvinneren Maurice Garin, hadde blitt bortvist fra rittet i to år, og deltok aldri igjen. Etter utfordringer med å se rytterne på lange etapper hadde mange ryttere jukset. Derfor ble det gjort noen  store endringer fra 1904-1905:

* Etappene ble kortere, og det var ingen behov for å sykle som natten. 
* Antall etapper ble økt fra 6 til 11. 
* Vinneren skulle kåres etter poeng, ikke tid:
Første rytter til å passere mållingen mottok 1 poeng. De andre syklistene fikk et poeng mer enn rytteren foran fikk + ett ekstra poeng for hvert 5 minutt som gikk til rytteren foran, men med et maksimum på 10 poeng ut av tid. På denne måten kunne det maksimalt bli mer enn 11 poeng til rytteren som passerte foran. 

Det ble også introdusert fjell med i etappene. Rytterne passerte på det høyeste Col Bayard (1 246 moh.) som ligger i Dauphiné-Alpene. Det var også to typer ryttere i feltet: *coureurs de vitesse* og *coureurs sur machines poinçonnées*. Ryttere som hadde lov til å bytte sylker når de kom inn i fjellene, og ryttere som brukte de samme syklene gjennom hele rittet. 

## Deltagere
Det var 78 påmeldte deltagere. 60 ryttere sto på startstreken i Paris. Rytterne kjørte ikke for lag, men de fleste av dem hadde individuelle sponsorer. Det var to belgiske syklister, mens de 58 resterende kom i fra Frankrike. 

## Etappe-resultater

## Resultater sammenlagt

Philippe Pautrat vant konkurransen om å bruke samme sykkel gjennom hel rittet. René Pottier vant kampen om "klatretrøya" som på denne tiden ikke var en offisiell konkurranse. 

## Eksterne lenker
* Letour.fr Historie
* CyclingArchives resultater
Gazipaşa

**Gazipaşa** er en by og et distrikt i 180&nbsp;km øst for byen Antalya i Antalya-provinsen i Middelhavs-regionen sør i Tyrkia. Gazipaşa er et rolig, landlig distrikt, kjent for bananer, appelsiner og en internasjonal lufthavn. Gazipaşa grenser til Alanya i vest, Sarıveliler i nord og Anamur i øst.

## Referanser


## Eksterne lenker
*
Matkroken

**Matkroken** er en norsk dagligvare og nærbutikkjede som er en del av Coop Norge og Norsk Butikkdrift AS fra 2015 og samarbeidende kjede sammen med Coop marked. Matkroken har også tidligere vært en del av ICA Norge (2003-2015), Hakon Gruppen (1992-2003) og Hagen-Gruppen (1956-1992).

Konseptet går ut på mindre lokale og nærbutikker med godt og utbredt utvalg av ferskvarer, gourmetmat og gatekjøkkenmat som kan variere basert på beliggenhet og størrelsen på butikkene.

Det er per 2024 90 Matkroken butikker i Norge. Butikkene blir drevet enten som franchise i egen regi, som assosierte butikker eller direkte av Coop Norge.

Kjeden har sin bakgrunn hos Stein Erik Hagens far (Rimi-Hagen) Odd Hagen som startet den i Oslo i 1956.

## Historie
Kjeden har sin bakgrunn hos Stein Erik Hagens far Odd Hagen som startet den i 1956 som Matkroken under Hagen-Gruppen. Matkroken og Hagen-Gruppen ble medlem av VIVO-kjeden og deres distribusjonsavtale i 1976. Matkroken ble også en av de første selvstendige kjedene i Norge som ikke var en del av et distribusjonsordning eller Kjøbmændenes Engrosforretning A/S (KEFAS) etter å ha forlatt VIVO Kjeden i 1980, for å danne sin egen kjede i Oslo-området og etter hvert i hele Norge. 

ICA Norge gjenopplivet navnet og kjeden «Matkroken» for fullt og gjorde den mer utbredt i 2004 ved at Matkroken erstattet mange av butikkene i de tidligere kjedene: ICA SparMat, Service-Mat og LIVI Nærkjøp.

I 2012 ble Matkroken ett av de tre hovedkjedene til ICA Norge, sammen med Rimi og ICA, etter at kjedene ICA Nær og ICA MAXI ble avviklet. Butikkene ble drevet både som franchise og som filialer eid og drevet direkte av ICA Norge.

I oktober 2014 ble ICA Norge kjøpt opp av Coop Norge og salget ble godkjent og gjennomført i mars 2015, og av alle kjedekonseptene i ICA Norge (Rimi, ICA og Matkroken) ble Matkroken den eneste kjeden som ble videreført som vanlig etter oppkjøpet. Matkroken samarbeider med kjeden Coop Marked etter oppkjøpet, unntaket var at Matkroken fikk et nytt varesortiment og system fra Coop Norge som erstattet ICA Norge’s tidligere egne varemerker og system.

## Referanser


## Eksterne lenker
*
Paratrytone

* se systematisk inndeling

***Paratrytone*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn gjerne 25-40 millimeter), brune smygere med lyse, oftest hvite flekker på begge vingepar. Grunnfargen varierer fra kanelbrunt til svartbrunt.

## Levevis
Larvene lever på gress og halvgress.

## Utbredelse
Slekten er utbredt i Amerika, fra Colorado i nord til Bolivia i sør. De fleste artene lever i Mexico.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Paratrytone* Godman, 1900
***************** *[[Paratrytone aphractoia]]* Dyar, 1914
***************** *[[Paratrytone argentea]]* (Weeks, 1901)
***************** *[[Paratrytone barroni]]* Evans, 1955
***************** *[[Paratrytone browni]]* Bell, 1959
***************** *[[Paratrytone decepta]]* Miller & Miller, 1972
***************** *[[Paratrytone gala]]* (Godman, 1900)
***************** *[[Paratrytone kemneri]]* Steinhauser, 1996
***************** *[[Paratrytone omiltemensis]]* Steinhauser, 1996
***************** *[[Paratrytone pilza]]* Evans, 1955
***************** *[[Paratrytone polyclea]]* Godman, 1900
***************** *[[Paratrytone raspa]]* (Evans, 1955)
***************** *[[Paratrytone rhexenor]]* Godman, 1900
***************** *[[Paratrytone snowi]]* (Edwards, 1877)

## Kilder
* Brower, A.V.Z. & Warren, A. (2007) *Paratrytone* på *Tree of life* http://tolweb.org/Paratrytone/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Paratrytone* spp. http://www.butterfliesofamerica.com/L/t/Paratrytone_a.htm
Urbaltisk

**Urbaltisk** er det rekonstruerte urspråket til alle baltiske språk. Det ble talt mellom det 3. årtusen f.Kr. og omkring det 5. århundre f.Kr., etter hvilket det begynte å dele seg i vestbaltiske og østbaltiske språk. Urbaltisk var et flekterende språk og er knyttet til snorkeramikk- og Trzciniec kulturene. 

Urbaltisk var et SOV-språk. Det var i besittelse av enkelte unike trekk, som frie fonologiske trykk med to tonelag, de korte proto-indoeuropeiske vokalene *o og *a slått sammen til en *a, beholdt og videreutviklet den urindoeuropeiske avlyd, og beholdt **m* før dentale konsonanter og produktiviteten til ordstammen *ē.* Urspråket hadde også sitt eget sett med diminutive suffikser, identiske endelser for tempus og grammatisk modus, grammatisk fortid ved å anvende temavokalene **-ā-* og **-ē-*, så vel som sitt eget leksikon, inkludert onomastiske elementer.

Urbaltisk hadde sin opprinnelse i urbaltoslavisk.

## Referanser
Lara’s Theme

«**Lara's Theme**» er navnet på ledemotivet til filmen *[[Doctor Zhivago (film)|Doctor Zhivago]]* (1965), skrevet av komponist Maurice Jarre. Kort etterpå dannet den grunnlaget for sangen «Somewhere My Love».

## Originalkomposisjon
Mens han arbeidet med soundtracket til *Doctor Zhivago* ble Maurice Jarre spurt av regissør David Lean om å komme med tema til rollefiguren, Lara, spilt av Julie Christie. I begynnelsen hadde Lean ønsket å anvende en velkjent russisk sang, men kunne ikke oppspore rettighetene til den og delegerte ansvaret til Jarre. Etter flere mislykkede forsøk med å skrive den, foreslo Lean overfor Jarre at han skulle dra til fjellene med sin kjæreste og skrive et musikalsk stykke til henne. Jarre sa at resultatet ble «Lara's Theme». og Lean likte det godt nok for å anvende det på tallrike spor i filmen. Under redigeringen av *Dr. Zhivago* reduserte eller rent ut fjernet Lean og produsent Carlo Ponti flere av temaene, som var komponert av Jarre. Jarre ble sint, fordi han følte at en for stor tiltro til «Lara's Theme» ville ruinere soundtracket.

Jarres estetiske frykt viste seg imidlertid å være ubegrunnet kommersielt sett, ettersom temamelodien ble en umiddelbar suksess og fikk berømmelse over hele verden. Gjennom en spesiell anmodning fra Connie Francis tok Paul Francis Webster senere temaet, tilføyde tekst til det og skapte «Somewhere My Love». Francis trakk seg imidlertid ut fra prosjektet da teksten ble presentert for henne, fordi hun mente den var for *«corny»*. Noen få uker senere endret Francis holdning og spilte likevel inn sangen, men da hadde Ray Conniff også spilt inn en versjon.

Ulike andre versjoner av den har siden blitt utgitt. Den italiensk-amerikanske tenoren Sergio Franchi gjorde en coverversjon, «Somewhere, My Love» på sitt album *From Sergio - With Love* (RCA Victor) i 1967. 

«Lara's Theme» fortsetter til denne dag å være én av de mest gjenkjennelige filmtemaene som noensinne har blitt komponert. En spilledåse spiller «Lara's Theme» i begynnelse nav filmen *[[Spionen som elsket meg]]* (*The Spy Who Loved Me*).

## Norsk versjon
C. C. Boyesen har skrevet en norsk tekst. Den norske versjonen heter «En gang, et sted».

### Innspilling
*Åse Thoresen. Utgitt på singlen Triola TN&nbsp;454 i 1966.

## Listeplasseringer
Versjonen til Conniff lå på en niendeplass på Billboard Hot 100-listen i 1966. Conniffs versjon toppet også Easy Listening-listen i USA i fire uker. Til tross for Conniffs suksess hadde Connie Francis også sin versjon utgitt på single, og selv om den mislyktes i å komme på de amerikanske listene, ble den én av hennes største suksesser internasjonalt. I Italia ble hennes versjon, «Dove non so», hennes siste # 1-suksess.
 
## Referanser
Det russiske nasjonalbiblioteket

**Det russiske nasjonalbiblioteket** (russisk: *Российская национальная библиотека*, mellom 1932 og 1992 kjent som *Det offentlige statsbiblioteket Saltykov-Schcedrin*) i St. Petersburg er Russlands eldste offentlige bibliotek, grunnlagt i 1795 av Katarina den store og tegnet av arkitekten Jegor Sokolov, med utvidelser ved Carlo Rossi.

## Bygninger

Biblioteket består av til sammen seks ulike bygninger; Hovedbygningen, Krylov-huset, Plekhanov-huset, «den nye bygningen», «bygningen ved Fontankaelven» og bygningen i Litejnyj prospekt.

## Samlinger

Formålet med biblioteket var å ha en komplett samling av alle bøkene som var blitt utgitt i Russland, og alle bøker utgitt på russisk utenfor riket og å ha en komplett samling av de bøker som omhandlet Russland utgitt på andre språk.

Katarina den store tilførte biblioteket private samlinger hun hadde kjøpt fra Voltaires og Diderots hjemmebibliotek.

I 2011 besto samlingen av 36 476 000 bøker, tidsskrifter, aviser og andre gjenstander.

## Historie
Den 27. mai 1795 ga Katarina den store en formell godkjenning til arkitekten Yegor Sokolov til å tegne *imperiets offentlige bibliotek*. Konstruksjonen av hovedbygget foregikk i nesten tyve år fra juni 1795 frem til 1814. Bygget er oppført i nyklassisk stil og fikk flere tilbygg i det påfølgende århundret.

## Referanser


## Eksterne lenker
*
Williamsburg Bridge

**Williamsburg Bridge** er ei hengebru over East River i New York.  Den er 2227 m lang og ble åpnet  19. desember 1903. Williamsburg Bridge går mellom Manhattan og Brooklyn. 

Williamsburg Bridge ligger nordøst for Manhattan Bridge og Brooklyn Bridge.

## Referanser


## Eksterne lenker
* 
* Williamsburg Bridge, New York City DOT
* Williamsburg Bridge, Structurae
I Was Kaiser Bill’s Batman

**«I Was [[Wilhelm II|Kaiser Bill]]'s Batman»** var en britisk hitsingle fra 1967, Roger Cook og Roger Greenaway.  Det var en noveltyplate og ble mest fremført gjennom plystring. Den ble kreditert *Whistling Jack Smith* og Billy Moeller brukte  det navnet, skjønt plystringen egentlig ble fremført av John O'Neill, skaffet som sessionmusiker fra The Mike Sammes Singers.

Mange fans av oval race vil være kjent med denne låten som temamusikk for Saloon Stox. Sangen er kjent for sin falske avslutning, hvor etter at den slutter etter siste refrenget og en mannsstemme roper *OY*, starter sangen opp igjen med refrenget og fader snart ut.

## Norsk versjon
Edgar Rufus har skrevet en norsk tekst. På norsk heter den «Klara og Sara og Trine».

### Innspilling
*Oslo Harmonikvartett og et orkester under sin dirigent, Musikkorporal Egil Monn-Iversen. Utgitt på singlen Polydor NH&nbsp;66797.

## Referanser
Navigium Isidis

«»
**Navigium Isidis** var årlig festival i antikkens Roma. Det var en religiøs praksis til ære for den opprinnelig egyptiske modergudinnen Isis.

Festivalen ble forfulgt av de kristne i 391, men ble feiret i alle fall inntil 416. I Egypt ble kultusen avskaffet av de kristne myndighetene på 500-tallet, etter at den i lang tid ble sett på som symbolet på motstanden mot romersk overherredømme og spredningen av kristendommen.

Festivalen var en del av Isiskulten, en antikk mysteriereligion som hadde noen fellestrekk med den greske  orfismen.

Flere har pekt på likheter mellom moderne karneval og Isisfestene, og antydet at de kan ha samme opphav.

## Referanser


## Litteratur
* Apuleius: *[[Det gyldne esel]]*. Innledende essay av Jens Braarvig ; oversatt av Henning Mørland. Bokklubben, 2012. (Verdens hellige skrifter; 73) ISBN 978-82-525-8034-1
* Alföldi, Andreas (1937): *A Festival of Isis in Rome under the Christian Emperors of the IVth Century*, Budapest
* Brady, Thomas A. (1938): *A Festival of Isis in Rome under the Christian Emperors of the Fourth Century*, omtalt av Andrew Alföldi i: *The Journal of Roman Studies* **28** (1), s.&nbsp;88–90
* Forrest, M. Isidora (2001): ''Isis magic: cultivating a relationship with the goddess of 10,000 names'', Llewellyn Publications
* Griffiths, J. Gwyn (1975) ''The Isis-book: Metamorphoses, Book 11'', kapittel *Commentary* s.&nbsp;111–346
* Rudwin, Maximilian J. (1919): The Origin of the German Carnival Comedy'' i: *The Journal of English and Germanic Philology* **18** (3), s.&nbsp;402–454
* Valantasis, Richard (2000): ''Religions of late antiquity in practice''
Get Yer Ya-Ya’s Out! The Rolling Stones in Concert

***'Get Yer Ya-Ya's Out!' The Rolling Stones in Concert*** er et konsertalbum av The Rolling Stones, utgitt i september 1970.

Etter å ha fått erstattet Brian Jones med ny gitarist, Mick Taylor, var Rolling Stones klare til å turnere USA i november 1969. Alle sangene er hentet fra de tre konsertene i Madison Square Garden, 27. og 28. november, bortsett fra «Love in Vain» som ble innspilt i Baltimore 26. november.

'Get Yer Ya-Ya’s Out!' består kun av sanger som var utgitt på LP eller singel de siste to årene, pluss to coverlåter. Siden det amerikanske konsertalbumet *[[Got Live if You Want It!]]* inneholder «Under My Thumb» og «(I Can't Get No) Satisfaction», ble disse ofret til fordel for Chuck Berry-sangene «Carol» og «Little Queenie».

Ikke alle fikk høre sine favorittsanger, noe som kan høres i starten på «Sympathy for the Devil»... "«Paint it, Black», you Devil, «Paint it, Black»!". Hun måtte vente til 1989 og *[[Flashpoint]]* der denne oppfordingen er samplet før «You Can't Always Get What You Want», selv om de faktisk spiller sangen.

Konsertene i Madison Square Garden ble også filmet for dokumentarfilmen *[[Gimme Shelter (film)|Gimme Shelter]]*, utgitt i 1970.

I 2009 kom det ut en samleboks der det også finnes fem sanger som ikke var med på originalutgivelsen i 1970. Dette var sanger som ble spilt på samme konsert, deriblant «Under My Thumb» og «Satisfaction». Men også akustiske blues-sanger som «Prodigal Son» og «You Gotta Move» kun fremført av Mick Jagger og Keith Richards. Disse sangene finnes også på en bonus DVD, men fra andre opptak gjort i Madison Square Garden november 1969.

'Get Yer Ya-Ya’s Out!' nådde 6.-plass i USA, tredjeplass på VG-lista og ble det aller første konsertalbumet som toppet listene i Storbritannia 19. september 1970.

## Sporliste
Alle sanger er skrevet av Mick Jagger og Keith Richards, med mindre noe annet er oppgitt.
;Side én
# «Jumpin' Jack Flash» – 4:02 
# «Carol» (Chuck Berry) – 3:47 
# «Stray Cat Blues» – 3:41 
# «Love in Vain» (Robert Johnson) – 4:57 
# «Midnight Rambler» – 9:05 
;Side to
#«Sympathy for the Devil» – 6:52 
# «Live with Me» – 3:03 
# «Little Queenie» (Chuck Berry) – 4:33 
# «Honky Tonk Women» – 3:35 
# «Street Fighting Man» – 4:03

### ''40 årsjubileums Deluxe [[Samleboks]]''
;Disc 1 - Original sporliste
;Disc 2 - Ekstra spor
# «Prodigal Son» (Robert Wilkins) - 4:04
# «You Gotta Move» (Fred McDowell, Rev. Gary Davis) - 2:18
# «Under My Thumb» - 3:38
# «I'm Free» - 2:47
# «(I Can't Get No) Satisfaction» - 5:38
*Utgitt i 2009

## Besetning
;The Rolling Stones
*Mick Jagger - sang, munnspill
*Keith Richards - gitar, sang 
*Mick Taylor - gitar, sang
*Bill Wyman - bass
*Charlie Watts - slagverk, perkusjon

;Øvrige medvirkende
* Ian Stewart - piano

## Referanser


## Eksterne lenker
*
Lynn Claire Feinberg

**Lynn Claire Feinberg** (født 18. april 1955 i Oslo) er en norsk religionshistoriker og rabbiner. Hun er Nordens første kvinnelige rabbiner og den første nordiske rabbiner innen retningen Jewish Renewal, og ble innviet til dette i 2010. Hun veileder både innen kabbala og astrologi. Hun har oversatt og redigert en norsk utgave av *[[Talmud]]* i serien Verdens hellige skrifter. Lynn er moren til Emanuel Feinberg, advokat og partner i advokatfirmaet Glittertind.

Feinberg er opprinnelig utdannet astrolog ved Den Nordiske Astrologiskolen. Hun er interessert i jødisk feminisme og kritikk av tradisjonell mannsdominans i ortodoks jødedom. I 2001 ble hun cand.philol. i religionshistorie fra Universitetet i Oslo med hovedoppgaven *Bønn og rituell renhet i jødedom - det jødiske bønnefellesskap. Et forsøk på å utrede og forstå underliggende årsaker til jødisk kjønnsdikotomisk tankegang*. Hun utdannet seg deretter til Nordens første kvinnelige rabbiner ved Aleph Jewish Renewal i USA, en synkretisk jødisk bevegelse og organisasjon som legger stor vekt på feminisme, miljøvern og pasifisme, i tillegg til jødisk mystisisme. Hun arbeider deltid som Jewish Renewal-rabbiner (de større jødiske trossamfunnene i Norden er ortodokse og anerkjenner ikke kvinnelige rabbinere), og er i tillegg skribent, kursleder, sjelelig veileder, sjelesørger, faglig konsulent i jødedom og astrolog. Hun har også pastoral klinisk utdannelse fra Lovisenberg Diakonale Sykehus.

Feinbergs far, Kai Feinberg, var tre år i Auschwitz til leiren ble befridd av sovjetiske styrker i januar 1945. En av farens tanter overlevde også, resten av familien ble utslettet.

## Referanser

## Eksterne lenker
*
Nan Hu

**Sørsjøen** () er en innsjø sør for byen Jiaxing i Folkerepublikken Kina. Den har et areal på 0,54 km². Frm kalles også «mandarinandsjøen» på grunn av sitt omriss. 

Innsjøen besøkes meget av turister, både for sin naturskjønnhet og fordi det er et mål for såkalt *[[rød turisme]]*. 

Langs bredden er ruinene etter *Disregntårnet*, bygget på 900-tallet. I 1548 ble det foretatt dreneringer om fyllmassen lagt midt i sjøen slik at den dannet en liten øy der. Disregntårnet ble gjenreist på øya året etter, og etterhvert ble det fulgt på med andre byggverk og hageanlegg der. 

Den første nasjonalkongress for det kinesiske kommunistiske parti i 1921, som ble innledet i Shanghai, ble henlagt til Jiaxing. Der ble Partiet grunnlagt på en lystbåt på Sørsjøen. 

## Eksterne lenker
* https://web.archive.org/web/20051225114826/http://www.chinapages.com/zhejiang/jiaxing/jg/e-ly.html
* https://web.archive.org/web/20040811235751/http://www.chinaplanner.com/zhejiang/zja_slak.htm
Zhang Haiyang

**Zhang Haiyang** (kinesisk: 张海阳; født i juli 1949 i fylket Pingjiang i provinsen Hunan i Kina) er general i Folkets frigjøringshær og pr 2012 politisk kommissar i hærens annet artillerikorps.

Hans far, general Zhang Zhen, er et tidligere medlem av Den sentrale militærkommisjon og hans svigerfar er også høy militær.

## Referanser


## Eksterne lenker
*
Zhang Zhen (general)

**Zhang Zhen** (kinesisk: 张震; pinyin: *Zhāng Zhèn*; født 5. oktober 1914 i fylket Pingjiang i provinsen Hunan i Kina, død 3. september 2015) var general og tidligere medlem av Den sentrale militærkommisjon i Folkerepublikken Kina. Han var en av veteranene hvis virke i Folkets frigjøringshær gikk helt tilbake til hærens første år. 

Han var rektor ved militærakademiet i Nanjing og innehadde en rekke høyere kommandoposter i hæren. 

## Referanser


## Eksterne lenker
* Biografi -Zhang Zhen
Zhang Zhen

**Zhang Zhen** er navnet til flere personer:

* Zhang Zhen (general) (张震, 1914&ndash;2015)
* Zhang Zhen (dikter)
Oslo Fashion Awards

**Oslo Fashion Awards** er en prisutdeling til aktører innenfor den norske motebransjen som har utmerket seg på en positiv måte det foregående året. Prisutdelingen ble først etablert i 1991 under navnet *The Smirnoff International Fashion Awards* for å fremme unge norske designtalenter. Fra og med 2001 har prisen blitt kåret under navnet Oslo Fashion Awards. Prisen har vært TV-overført på TVNorge både i 2001 og 2003.

I 2005 var Oslo Fashion Awards i samarbeid med Norge 2005, ansvarlig for den offisielle norske Hundreårsvisningen i Vallhall Arena i forbindelse med nasjonen Norges hundreårsjubileum. Oslo Fashion Awards feiret i februar 2011 sitt 20-årsjubileum med festforestilling i Folketeatret i Oslo.
 
Priskategoriene Årets Fagpris, Årets Motebutikk, Årets Best Kledde Kvinne, Årets Best Kledde Mann, Årets Mediapris og Æresprisen er prisutdelingens hovedfokus, sammen med de årlige trendshowene for aktører i motebransjen.

Oslo Fashion Awards besøkte hvert år i perioden 2004-2013, 25 norske byer med sin bransjeaften og lokal prisutdeling i kategorien Årets Motebutikk. Disse gikk videre til den nasjonale finalen under moteuken i Oslo.
Etter 2014 har Oslo Fashion Awards hatt hovedfokus på sitt arbeide som faglig organ for aktører innen norsk motebransje.
## Referanser


## Eksterne lenker
* oslofashionawards.com
*oslofashionawards.no
* Fakta
Sandodden fort

**Sandodden fort** var et mindre tysk fort ytterst på Sandodden på Fevik i Grimstad.

Fortet ble bygget under andre verdenskrig for å beskytte Strand Hotel som ligger i bukten rett på innsiden. Hotellet ble overtatt av tyske okkupasjonsmakter i april/mai 1940, og ble brukt som rekonvalesenshjem for sårede tyske offiserer fra kampene på Østfronten.

I dag er det fremdeles løpegraver og noe rester igjen av fortet, og dette har blitt tatt vare på av Fevik Vel. Fortet er  godkjent som severdighet både fra Kulturminneseksjonen hos Aust-Agder fylkeskommune, Statens vegvesen og Grimstad kommune.

## Referanser
Parque Diversiones (Costa Rica)

**Parque Diversiones** er en fornøyelsespark i Costa Ricas hovedstad San José. Parque Diversiones åpna 18. desember 1981, som en ekstra inntektskilde for barnesykehuset Hospital Nacional de Niños. Den befinner seg i La Uruca nord i byen, to kilometer vest for Hospital México. En av de mest kjente attraksjonene er Pueblo Antiguo, et område som er bygd opp som en typisk kostarikansk landsby fra slutten av 1800-tallet.

## Eksterne lenker
*
Vietnam Airlines

**Vietnam Airlines** (vietnamesisk: *Hãng hàng không quốc gia Việt Nam*) er det nasjonale flyselskapet i Hanoi. Tilbyr ruter til Sørøst-Asia, Europa, noen øyer i Stillehavet, og nordlige og vestlige Asia. De bruker flytypene: Airbus A330, Airbus A350, Boeing 777, Airbus A321, og Fokker 70. De har Boeing 787 Dreamliner i bestilling, som leveres fra 2015.

## Flåte

## Codeshare-avtaler
Vietnam Airlines har «codeshare-avtaler» med disse flyselskapa:

* Air France*
* Alitalia*
* Cambodia Angkor Air
* Cathay Pacific
* China Airlines*
* China Eastern Airlines*
* China Southern Airlines*
* Czech Airlines*
* Delta Air Lines*
* Etihad Airways
* Garuda Indonesia
* Japan Airlines
* KLM*
* Korean Air*
* Lao Airlines
* Philippine Airlines
* Qantas
* VASCO

## Referanser


## Eksterne lenker
*
Angus King

**Angus Stanley King jr.** (født 31. mars 1944 i Alexandria i Virginia) er en amerikansk uavhengig politiker som var guvernør i delstaten Maine fra 1995 til 2003. Ved valget i USA i 2012 ble han valgt til ny uavhenig senator i det amerikanske senatet.

## Tidlig liv, utdannelse og arbeid før polikken

Angus King er født i Alexandria i Virginia. Han ble uteksaminert fra Darthmouth College i 1966 og avla eksamen i jus ved University of Virginia Law School i 1969. Han startet sin yrkeskarriere som advokat ved Pine Tree Legal Assistance i Maine før han ble assistent til daværende føderale senator William D. Hathaway hvor han jobbet som rådgiver til en underkomite for alkohol- og narkotikaspørsmål. I 1975 vendte han tilbake til Maine, hvor han arbeidet som advokat og samtidig var programleder og medprodusent for et ukentlig nyhetsshow på Maine Public Broadcasting Network.

I 1983 ble han visedirektør for Swift River/Hafslund Company som jobbet med ny energi. I 1989 grunnla han Northeast Energy Management som fokuserte på energigjenvinning.

## Politisk karriere

I 1994 ble han valgt til guvernør i Maine. Han var den andre uavhengige guvernøren i Maines historie. Fire år senere ble han gjenvalgt med den største marginen i Maines historie.

Angus King annonserte 5. mars 2012 at han stilte som senatorkandidat i Maine etter at Olympia Snowe sa nei til gjenvalg. Hans motstandere var Cynthia Hill for Demokratene og Charlie Summers for Republikanerne.

King var favoritt til å vinne setet. Han har sagt han ikke vil knytte seg til noen partigruppe i senatet, men mange regner med han formelt vil bli en del av demokratenes gruppe. Han har tidligere vært medlem av Det demokratiske parti.

King støttet George W. Bush ved presidentvalget i USA 2000, men støttet de demokratiske kandidatene John Kerry og Barack Obama i de senere valgene. King ble støttet av blant andre New Yorks uavhengige borgermester Michael Bloomberg i senatsvalget.

## Referanser


## Eksterne lenker
* 
*
Dem

Et **dem** er en liten, lokal, isolert bestand av en biologisk art. Begrepet kan for eksempel benyttes om alle stingsild i en dam eller om alle pinnsvin på ei øy. Begrepet dem er delvis sammenfallende med populasjon, og dekker en liten gruppe med liten eller ingen utvesksling av gener med omkringliggende bestander.

Et dem kjennetegnes ved at det er isolert. Derved vil tilfeldigheter og særegenheter ved de lokale forhold kunne føre til at at det relativt raskt oppstår egenarter ved demet. 

Det er særlig to faktorer som gjør at individene i et dem fort kan komme til å likne mer på hverandre enn artsfeller fra andre bestander:

* Individer fra samme dem utveksler gener mye oftere med hverandre enn med individer fra andre demer. De er derfor genetisk sett ganske like hverandre. Gunstige mutasjoner vil raskt kunne spre seg mellom individene.
* Miljøet vil variere fra dem til dem, slik at det naturlige utvalget vil drive genforrådene i demer til å bli forskjellige.

## Se også
* Innavl
* Metapopulasjon

## Kilder
* *Evolusjon og Økologi - en innføring*, av Jarl Giske og Per Jakobsen. 2. utg. 2007.
Choranthus

* se systematisk inndeling

***Choranthus*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), brunlige og oransje smygere. Hos de fleste artene dominerer den oransje fargen i vingenes indre del, noen er oransje med brune ytterkanter, men det er også et par arter som er nesten ensfarget brune. Undersiden er blekere og mer gråaktig.

## Levevis
Larvene lever på gress og halvgress.

## Utbredelse
Slekten er utbredt i Vestindia, *Choranthus vitellius* er også utbredt i Sør-Amerika (området rundt Amazonas).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *Choranthus* Scudder, 1872
***************** *[[Choranthus borincona]]* (Watson, 1937)
***************** *[[Choranthus haitensis]]* Skinner, 1920
***************** *[[Choranthus lilliae]]* Bell, 1931
***************** *[[Choranthus maria]]* Minno, 1990
***************** *[[Choranthus melissa]]* Gali, 1983
***************** *[[Choranthus radians]]* (Lucas, 1857)
***************** *[[Choranthus richmondi]]* Miller, 1965
***************** *[[Choranthus schwartzi]]* Gali, 1983
***************** *[[Choranthus vitellius]]* (Fabricius, 1793)

## Kilder
* Brower, A.V.Z. & Warren, A. (2007) *Choranthus* på *Tree of life* http://tolweb.org/Choranthus/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Choranthus* spp. http://www.butterfliesofamerica.com/L/t/Choranthus_a.htm
Ariovistus

**Ariovistus** (født og død ca. første århundret f.kr.) var lederen til sveberne og den germanske alliansen alamannerne, erklært konge av det romerske senatet og også av Julius Cæsar beskrevet som «rex Germanorum» («Kongen av germanerne»). Det er derimot ingenting som tyder på at germanerne selv anså Ariovistus som en konge, siden disse hadde egne skikker for hva som måtte til for at noen skulle bli betraktet som en leder. Uansett var han utvilsomt en betydelig lederskikkelse, da han krysset Rhinen til Gallia med ca. 120&nbsp;000 germanske krigere (som også inkluderte deres kvinner og barn). Der gikk han til krig mot de pro-romerske haeduerne, med assistanse fra arvernerne og sequanerne. Germanerne slo seg ned i et stort antall i Alsace og gjorde krav på en tredjedel av Gallia. Dette falt ikke i god jord hos Cæsar, og i 58 f.kr. kjempet Ariovistus og hans allierte mot seks romerske legioner ledet av Cæsar i slaget ved Vosges, der han ble nedkjempet og germanerne ble drevet tilbake over Rhinen, elven som markerte grensen mellom Gallia og Germania.

## Referanser


## Litteratur
* Kommentarer til gallerkrigen av Julius Cæsar
* Germania av Cornelius Tacitus

## Eksterne lenker
* Kart over felttoget til Ariovistus og Cæsar
* Kart over slaget mellom Cæsar og Ariovistus ved Vosges
Kristendemokratisk Ungdom i Norden

**Kristendemokratisk Ungdom i Norden**  (KDUN) er et samarbeidsorgan for de kristendemokratiske ungdomsorganisasjonene i Norden. Paraplyorganisasjonen ble etablert i 1970. Dagens medlemsorganisasjoner er Kristelig Folkepartis Ungdom (Norge), Kristdemokratiska ungdomsförbundet (Sverige), Kristillisdemokraattiset Nuoret (Finland) og  Ung fyri Miðflokkin (Færøyene).

KDUN er en av seks paraplyorganisasjoner i Ungdommens Nordiske Råd. Organisasjonen samarbeider med Det europeiske folkepartis ungdom.

## Referanser
Enhetsfrontens arbeidsdepartement

**Enhetsfrontens arbeidsdepartement** (kinesisk: 中共中央统战部) er en avdeling i Kinas kommunistiske parti som er understilt Sentralkomiteens arbeidsdepartement. 

Avdelingen ble grunnlagt under den andre kinesisk-japanske krig som en del av Kominterns strategi å bygge opp en enhetsfront mellom kommunistpartiene og andre såkalt «progressive krefter» i krigen mot fascismen. I den kinesiske borgerkrigs siste fase årene 1946-49 fikk Enhetsfrontens arbeidsdepartement i oppgave å bygge opp et samarbeid med ikke-kommunistiske partier som Kinas demokratiske forbund i kampen mot Kuomintang. Det var denne enhetsfronten som formelt opprettet Det kinesiske folks politisk rådgivende konferanse og grunnla Folkerepublikken Kina i oktober 1949. 

Enhetsfrontens arbeidsdepartement har overordnet ansvar for Partiets og dermed statsmaktens, politikk overfor religion og etniske grupper.

## Avdelningsjefer
### Før Folkerepublikken Kinas grunnleggelse
* Wang Ming (1942－1947);
* Zhou Enlai (1947－1948);
* Li Weihan (oktober 1948－september 1949).
### Etter Folkerepublikken Kinas grunnleggelse
* Li Weihan (oktober 1949－desember 1964);
* Xing Xiping (desember 1964－1966);
* Li Dazhang (november 1975－mai 1976);
* Ulanhu (mai 1976－april 1982);
* Yang Jingren (april 1982－november 1985);
* Yan Mingfu (november 1985－november 1990);
* Ding Guangen (november 1990－desember 1992);
* Wang Zhaoguo (desember 1992－desember 2002);
* Liu Yandong (desember 2002－desember 2007);
* Du Qinglin (desember 2007－september 2012);
* Ling Jihua (september 2012－）

## Eksterne lenker
* Offisielle nettsider
Chiasalvie

**Chiasalvie ** (*Salvia hispanica*) er en plante i leppeblomstfamilien. Den er kjent for de spiselige frøene, **chiafrø**. Planten vokser vilt i Mexico og Guatemala, men dyrkes også i Bolivia, Ecuador, Colombia, Nicaragua, nordvestlige Argentina, deler av Australia og i sørvestlige USA.

Det finnes tekster i *[[Mendoza-kodeksen]]* fra 1500-tallet som indikerer at planten ble dyrket av aztekere i førkolumbisk tid, og økonomiske historikere har foreslått at den var like viktig som mais som grøde. Den brukes fortsatt mange steder i Sør-Amerika hvor kjernene tidvis males, andre ganger benyttes det hele i næringsrike drikker eller som matkilde.

## Etymologi
Ordet «chia» er avledet fra nahuatl (aztekisk) i betydningen «oljeaktig», som i vegetabilsk olje. Dagens meksikanske delstat Chiapas har sitt navn fra nahuatl «chiavann» eller «chiaelv». Den er den ene av to planter som er kjent som chia. Den andre var *[[Salvia columbariae]]*, folkelig kjent som «gullchia» eller «ørkenchia».

## Billedgalleri

Fil:Salvia hispanica (10461546364).jpg|Chiaplanten fra Costa Rica
Fil:Salvia hispanica 0a.jpg|Chiaplantens blomster
Fil:Chia Seeds macro 1.jpg|Chiafrø
Fil:Semillas de Chía.jpg|Chiafrø


## Referanser


## Eksterne lenker
* 
* «Chia-hypen: Disse frøene skal gi deg superenergi»
Salomon Nielsen

**Salomon Nielsen** (1859–1916) var ordfører i Kistrand kommune i Finnmark fra 1902 til 1904.

## Liv og virke
Nielsen ble født i Burfjord i Kvænangen. Han giftet seg med Judith Elise Nielsen, f. Mortensdatter, fra Langfjorden i Talvik utenfor Alta. Sammen hadde de ti barn. De bodde på Olderøy i Lakselva. Nielsen arbeidet som lærer i tidligere Kistrand kommune og var også kirkesanger. 

Nielsen begynte å arbeide som lærer i Kistrand i 1883. Han hadde ansvaret for undervisningen i Lakselv, Børselv, Revfossnes, Brennelv og senere Skoganvarre. Salomon underviste på skolen og bestyrte poståpneriet sammen med sin kone fra 1893 til 1916. 

Han var medvirkende i den samiske oversettelsen av Bibelen, utgitt i 1895.

## Referanser


## Litteratur
*
Fáhccabealli

**Fáhccabealli** (norsk: *Trollholmgrunnen*) er en fiskegrunne utenfor Trollholmsund i Porsangerfjorden i Finnmark. Fáhccabealli er samisk og betyr ordrett den ene votten i et vottepar. Fáhccabealli er også en samisk betegnelse på en vottestor kveite. Det er også en lokal forklaring at fiskegrunna har form som vott.

## Eksterne lenker
* Lenke til Mearrasapmi.no
De Samiske Samlingers Museums- og historielag

**DSS-De Samiske Samlingers Museums- og historielag i Karasjok** (norsk) eller **SVD-Sámiid Vuorká-Dávviriid musea- ja historjásearvi Kárášjogas**) arbeider med lokalhistorisk dokumentasjonsarbeid og ønsker å bygge opp strukturer innenfor kulturminnevernet og samisk kulturarv som inkluderer ildsjeler i lokalmiljøet. Mye av det museale arbeidet er avhengig av museums- og historielags frivillige innsats.

Museumsdrift i Karasjok ble etablert og drevet av en lokal museumsforening siden slutten av 1930-tallet. I 1939 ble en museumsforening etablert. Innsamling av gjenstander hadde pågått i noen år før 2. verdenskrig, og det ble holdt en utstilling av gjenstandene i en privat bolig. Flere samer var aktive, og samene har fulgt oppbygging av en museal institusjon i Karasjok med stor interesse. Mange kulturhistoriske gjenstander er levert til SVD av private, som gave eller mot en godtgjørelse.  I 1972 ble museumsbygget åpnet. Før museumsbygget ble reist, ble samlingene utsatt for brann på Den samiske folkehøgskolen. Gjenstander ble berget, men hovedprotokoller gikk tapt.

Museumsforeninga er stifter av institusjonen SVD, og har derfor vært initiativtager og fulgt institusjonens drift fra starten av. I dag ivaretas SVDs interesser av en eierstiftelse (eierstyre), som DSS Museums- og historielags årsmøte velger medlemmer til. Eierstyret 2011-2014: Leder Thoralf Henriksen, og medlemmer Svein Arne Bjørsland og Olaug Larsson. DSS Museums- og historielag er medstifter av BEASSI Aktivitetshus i Karasjok i 2006, og er i 2008 tilsluttet Landslaget for lokalhistorie i Norge.  På årsmøtet i 2011 endret DSS Museumsforening navnt til DSS Museums- og historielag.

## Formål
Museumsforeningas formål er å verne om samisk identitet, språk og kulturarv, bl.a. ved å støtte stiftelsen De Samiske Samlingers museumsvirksomhet.

## Virksomhet
* Arrangerer aktiviteter, seminarer og kurs om Karasjoks lokalhistorie/ kulturarv 
* Har igangsatt dokumentasjonsarbeid ved å lage Karasjok årbok 2009, 2010 og 2011. Årbok 2012 utgis i november 2012.
* Arbeider med videreføring av arbeidet med boka om Karasjoks historie og revisjon av boka om Karasjok-slekter. 
* Er lokal arrangør av Kulturminnedagen, med økonomisk bidrag av Karasjok kommune 
* Bistår SVDs eierstyre i å fremme SVDs interesser      
* Avholder årsmøte innen mai måned hvert år

## Kilder
* Julius-Iŋggá Gudrun Eliissá/Lindi, Gudrun E E: *70-jahkásaš ealáskan*. Kárášjoga jahkegirji/Karasjok årbok 2009, s. 4-7. 
* Lindi, Gudrun E E: *Museumsforeninga i Karasjok 70 år – Samiske kulturminner i fokus*, Lokalhistorisk Magasin 4-2009, s. 26-28
* Teigmo, Mari: *Sámiid Vuorká-Dávvirat – De Samiske Samlinger som samisk kulturinstitusjon* (1976)

## Eksterne lenker
* Nettsted for BEASSI
* Landslaget for lokalhistorie
Sindre Ekrheim

**Sindre Ekrheim** 
(født 3. juli 1967) er en norsk forfatter fra Stavanger. Han debuterte i 2010 med diktsamlingen *Sjøen hugsar ingen barndom*.

Ekrheim bor i Bergen og er bokanmelder i *[[Bergens Tidende]]*.

## Bibliografi
* 2010 &ndash; *Sjøen hugsar ingen barndom* &ndash; diktsamling
* 2013 &ndash; *Ho kjem fram i regnet* &ndash; dikt
* 2017 &ndash; *Rangsøles. Litofaniar* &ndash; dikt

## Referanser
Anna R. Folkestad

**Anna Rommetveit Folkestad** (født 1983) er en norsk barnebokforfatter og illustratør fra Stord i Hordaland. Hun debuterte i 2011 med bildeboken *Henrik And*.

## Bøker
* 2011 &ndash; *Henrik And* &ndash; bildebok for barn, Samlaget
* 2012 &ndash; *Unni og Gunni malar* &ndash; bildebok for barn, Samlaget
* 2012 &ndash; *Unni og Gunni reiser* &ndash; bildebok for barn, Samlaget
* 2013 &ndash; *Unni og Gunni gjer det fint* &ndash; bildebok for barn, Samlaget
* 2015 &ndash; *Tanntrøbbel* &ndash; barnebok, Samlaget

## Priser
* 2012 &ndash; Nynorsk barnelitteraturpris for *Unni og Gunni reiser* 

## Referanser
 



## Kilder
* Presentasjon av Anna Rommetveit Folkestad i Forfatterkatalogen på Forfattersentrums nettsider

## Eksterne lenker

* Anna R. Folkestads hjemmeside
* Intervju 2011
Interkommunalt arkiv i Finnmark

**Interkommunalt Arkiv i Finnmark IKS**  er et selvstendig interkommunalt selskap eid av samtlige kommuner i Finnmark og Finnmark fylkeskommune. I 2003 ble ordningen omdannet til et interkommunalt selskap (IKS) etter lov om interkommunale selskaper.

## Referanser


## Eksterne lenker
* 
*
Terje Tørrisplass

**Terje Tørrisplass** (født 19. januar 1957) er en norsk forfatter som bor på Bromma i Hallingdal. Han debuterte i 2010 med diktsamlinga *Eg byggjer ikkje byar*.

Tørrisplass er skogsarbeider.

## Bibliografi
* 2010 &ndash; *Eg byggjer ikkje byar* &ndash; diktsamling
* 2013 &ndash; *Glenne* &ndash; diktsamling 
* 2016 &ndash; *Lomen svarar meg i blanke timar &ndash;* diktsamling 
* 2022 &ndash; *Vegemot* &ndash; diktsamling

## Referanser


## Kilder
*Presentasjon av Terje Tørrisplass i Forfatterkatalogen på Forfattersentrums nettsider
Eivind Ringstad

**Eivind Holtsmark Ringstad** (født 1994) er en norsk bratsjist fra Oslo. Han debuterte med Oslo Filharmoniske Orkester under dirigent Eivind Aadland i 2013. Han spiller på en G.B Guadagnini bratsj fra 1769 utlånt av Dextra Musica. 

## Utdannelse
Ringstad var fra 2014 til 2017 student ved høyskoleavdelingen i utøvende musikk på Barratt Due musikkinstitutt, der han hadde Soon-Mi Chung som lærer. Han hadde tidligere deltatt i Barrat Dues program for unge talenter. I 2013 gikk han ut fra Foss videregående skoles musikklinje i Oslo, hvor han var elev av bratsjlærer Marianne Lund.

## Priser og utmerkelser
I 2012 vant Eivind Ringstad musikkonkurransen Virtuos med 2. og 3. sats av Bartoks bratsjkonsert. Senere samme år deltok han i Eurovision Young Musicians med samme stykke, og ble konkurransens første vinner fra Norge.

I 2013 ble han tildelt Karolineprisen, som deles ut årlig til elever i videregående skole som kombinerer gode skoleresultater med topprestasjoner innen idrett, kunst og kultur.

### Kronologisk liste
* BBCs New Generation Artist 2016–2018
*Crescendo mentorship program 2016-2018
* Borletti-Buitoni Fellowship 2016
* STATOIL talentstipend 2014
* Arve Tellefsens musikkpris 2013
* Karolineprisen 2013
* Vinner av «Eurovision Young Musicians» 2012

## Referanser


## Eksterne lenker
* NRK: Eivind i Virtuos-finalen
Reidar Dørum

**Reidar «Tippen» Dørum** (født 3. oktober 1925, død 16. desember 2014) var en norsk fotballspiller som spilte for FK Ørn Horten og med tretten mål, ble toppscorer i Hovedserien 1949–50. Dørum debuterte for klubben som tjueåring i 1946 men var ute fra aktiv idrett fra 1950 til 1956 grunnet sykdom. Han var 36 år og 303 dager da han den 2. august 1962 scoret samtlige fem mål for Ørn mot Larvik Turn, da laget vant 5-2.  Dette var hans kamp nummer 230 og han hadde da scoret 330 mål for klubben. Han spilte en B-landskamp for Norge, der han hadde to mål og hadde en målgivende pasning i seieren over Danmark (3–2).

## Referanser
Eliteserien i cricket for menn

**Eliteserien i cricket for menn** er den øverste divisjonen for menn innen lagsporten cricket i Norge.

## Historikk
Selv om det har vært spilt cricket i Norge siden 1960-tallet, eksisterte det ikke noen organisert liga før 1992. Sinsen var initiativtaker til den første cricketligaen i Norge og sørget for kampoppsett og nøytrale dommere. Seks lag deltok i 1992-sesongen: Borg, Oslo, Sentrum, Sinsen, Sinsen 2 og Skøyen.

### Lagene ([[Eliteserien i cricket for menn 2013|2013]])
*Bærum Cricket Klubb
*Christiania Cricket Club
*Kolsås Cricket Club
*Nation Cricket Klubb
*Nord Cricket Klubb
*Oslo Cricket Club
*Oslo Aliens Cricket Club
*Sentrum Cricket Klubb
*Sinsen Cricket Club
*Star Cricket Club

### Medaljeoversikt

## Eksterne lenker
* Tabellene hos Norges Cricketforbund
* Kampplan &ndash; Eliteserien hos Norges Cricketforbund
* Statistikk &ndash; Eliteserien hos Norges Cricketforbund
Halvor Nilsen Rønning

**Halvor Nilsen Rønning** (Ronning) (født 1862 Bø i Telemark, død 1950) var en norsk misjonær.

Han utdannet seg som lærer, men i 1883 reiste han til Minnesota i USA for å studere til å bli misjonær. I 1891 reiste han som misjonær til Kina. Etter å ha mistet sin kone Hannah i 1907 drog Halvor N. Rønning til Bardo i Alberta, Canada med sine 7 barn. 1 1911 giftet Rønning seg på nytt og var samtidig på jakt etter et sted i Canada å slå seg ned. Ønsket var å finne et sted der mange nordmenn var samlet, mange nok til å kunne starte en egen norsk-luthersk kirke. Et slikt sted fant Rønning i Valhalla Centre, Alberta, Canada. En av Halvor N. Rønnings sønner, Chester Ronning, ble senere en kjent og aktet kanadisk diplomat og politiker.

## Referanser


## Eksterne lenker
* The Ronning Homestead in Valhalla
* America/Canada/Alberta/ Bardo
Jonathan Hill

**Jonathan William Hill** er en engelsk fotballtrener og tidligere fotballspiller.

Fra desember 2013 var han førstelagstrener i Fulham FC. Fra 1. januar 2013 til sommeren samme år var han assistenttrener i Tromsø IL.

Hill startet sin karriere som aktiv spiller i ungdomssystemet til Everton FC, og spilte i tilsammen fem år som profesjonell i Crewe Alexandra FC og Rochdale FC. Skader satte deretter en stopper for hans videre spillerkarriere.

Hill startet sin trenerutdanning i 1986, og fikk i 2001 UEFA A-lisens. Han har en bachelorgrad i *Sports science* fra Liverpool John Moores University og har utenom fotballen jobbet som lærer i skolevesenet i England.

Innenfor fotballfamilien var Hill i perioden 1996-1999 assisterende direktør for Wigan Athletics *Centre of Excellence* hvor han hadde det daglige treningsansvaret for de unge fotballspillerne før han i perioden 1999-2009 gikk over til Manchester United hvor han jobbet som trener for akademilaget der. Fra 2009 til 2011 hadde Hill en stilling som teknisk fotballdirektør i Jordans fotballforbund hvor han hadde ansvaret for alle aldersbestemte landslag, fra 8-åringer til U20. I 2009 overtok Hill som trener for Manchester Citys U14-lag, en stilling han fortsatt innehadde da Tromsø IL presenterte ham som assistenttrener for Agnar Christensen på en pressekonferanse på Alfheim stadion 6. november 2012. Han sier her at det var et naturlig steg å begynne å jobbe med et A-lag, og har tidligere jobbet sammen med Mark Dempsey, nå trener i Molde, som anbefalte Tromsø IL.

Sommeren 2013 ble Hills stilling endret fra å være assistenttrener til å være førstelagstrener, mens Sigurd Rushfeldt overtok som assistenttrener. I slutten av juli ble det kjent at Hill var sykemeldt og hadde reist hjem til England, og 5. august kunngjorde klubben at samarbeidet med Hill var avsluttet.

I forbindelse med et managerbytte kunngjorde Fulham FC 2. desember 2013 at Hill var ansatt som førstelagstrener under René Meulensteen. Nå er han trener for U-19-laget til Tuil (Tromsdalen).

## Referanser


## Eksterne lenker
*
Anna Rognstad

**Anna Rognstad** (født 15. desember 1983) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Eidsvold Turnforening.

Rognstad er samboer med den norske og halvt nederlandske journalisten og sportskommentatoren Jann Post.

## Personlige rekorder

## Meritter
### Norgesrekorder
Liste over norgesrekordnoteringer gjort av Anna Rognstad.
;Senior damer

:* = Ikke offisiell rekord.
;Junior damer

:Lagtemporekordene er gjort på lag med Maren Haugli og Mari Hemmer.

### Internasjonale mesterskap
Junior-VM på skøyter deltatt i ett VM ved to konkurranser.
:* Collalbo 2002 i sammenlagt og lagtempo.
::* Beste resultat 41.-plass sammenlagt og 11.-plass i lagtempo begge i Collalbo 2002.

## Referanser




## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på SpeedskatingResults.com (personlige rekorder)
*  Profil på Speedskatingbase.eu (personlige rekorder)
Mario Kart 7

***Mario Kart 7*** er et bilspill i Mario Kart-serien fra Nintendo til konsollen 3DS. Det ble utgitt 2. desember 2011.

Man kan spille som en av 17 ulike rollefigurer på 32 forskjellige baner. Det nye i spillet i motsetning til tidligere utgaver var at bilene var utstyrt med utfellbare vinger. Spilleren kunne også bygge egne biler ved å kombinere ulike chassiser, dekk og vinger. Åtte spillere kunne spille samtidig, enten trådløst med medspillere i nærheten eller over internett. Banene hadde tema fra andre Mariospill.

## Referanser


## Eksterne lenker
*